روسیا تورکیه-روسیا راضیلاشماسینا اساساً ترور تشکیلاتی ی.پ.گ/پ.کا.کا منسوبو 34 مین ترورچو ایله 3 میندن چوخ سلاح و حربی تجهیزاتین سوریه-ده تهلوکه‌سیزلیک بؤلگه‌سینه چیخاریلدیغینی بیلدیردی.
روسیا مودافعه ناظیرلیگی سوریه-ده کی طرف‌لری راضیلاشدیرما مرکزی‌نین رهبری یوری بورنکوو وئردیگی آچیقلامادا تورکیه-روسیا راضیلاشما سندی‌‌نین تطبیقینه دایر آچیقلاما وئریب.
بورنکوو روس طرفی‌نین راضیلاشمادا نظرده توتولان شرط‌لری یئرینه یئتیردیگینی ایفاده ائده‌رک، "روس طرفی 22 اوکتبر 2019-جی ایل تاریخینده قبول اولونان تورکیه-روسیا راضیلاشما سندینده نظرده توتولان تدبیرلری تامامیله تطبیق ائتمیش‌دیر. 29 اوکتبر ساعات 18:00-دان اعتباراً 34 مین آدام‌دان عبارت اولان 68 ی.پ.گ بیرلیگی ایله 3 مین‌دن چوخ سلاح و حربی آوا‌دان‌لیق‌لار تورکیه سلاح‌لی قوه‌لری ایله تماس خطیندن 30 کیلومتر کنارا چیخاریلمیش‌دیر" ایستیفاده‌سینی ایشلدیب.
سوریه-تورکیه سرحدینده بشار اسد رژیمینه عایید قوه‌لرین 84 سرحد پولیس بؤلمه‌سی تشکیل ائتدیگینی وورغولایان بورنکوو بون‌لاردان 60-نین قامیش‌لی، 24-نون ایسه عین العرب (کوبانی) بؤلگه‌سینده اولدوغونو دئییب.
بورنکوو 23 اوکتبر 2019-جو ایل تاریخیندن توتموش روسیا حربی پولیسی‌نین جرابلس-کوران، قامیش‌لی-فاکیرا و قامیش‌لی-سیمالکا بؤلگه‌لرینده 10 کیلومتر اوزونلوغوندا تهلوکه‌سیزلیک زونا‌لاریندا کئشیک خیدمتی گؤستردیگینی خاطیرلادا‌راق، تورکیه طرفی‌نین گونده‌لیک اولا‌راق راضیلاشمانین ایجراسی ایله باغلی بوتون حرکت‌لری باره‌ده معلومات وئردیگینی بیلدیریب.
